लोक (वर्गीकरणक सिद्धान्त अनुसार होमो सेपियन्स) ल्याटिन भाषामे बुद्धिमान प्राणी आ चेतनशील प्राणी मनुख वर्गमे पड़ऽवला एक प्रजाति छी। ई स्तनधारी समूहमे आबऽवला दोपाया प्राणी छी। लोककें उच्च विकसित मस्तिष्क होएत अछि जे आमूर्त तर्क, भाषा, अन्तरावलोकन, आ समस्या समाधानमे सक्षम होएत अछि।
 मानव विकासक वैज्ञानिक अध्ययनक सम्बन्ध मुख्य रूपमे होमो वर्गक विकास सँ जुड़ल अछि, मुदा अन्य होमिनिड आ होमोनिन्स प्रजातिक अध्ययन अस्ट्रालोपिथेकस सँ सम्बन्धित अछि। आधुनिक लोक होमो स्पाइन्स वर्गक रूपमे चिनहल जाएत अछि, जकर वर्तमान समयमे एक मात्र उपवर्ग होमो स्पाइन्सक नाम सँ चिनहल जाएत अछि। एकर दोसर परिचित उपवर्ग होमो स्पाइन्स आइडल्टु एखन विलुप्त भऽ चुकल अछि। [२]लगभग ३०,००० बर्ष पहिने विलुप्त भऽ गेल 'होमो नेन्दर्थालेन्सिस' ई उपवर्गक रूपमे लेल गेल छल, मुदा होमो नेन्दर्थालेन्सिसक आनुवांशिक अध्ययन सँ आधुनिक लोक आ नेन्दर्थालेन्सिसक डिएनए ५०,००० बर्ष पहिले छुटि गेल छल। [३] वर्तमान समयमे कोनो वंशाणुगत अध्ययन सँ आधुनिक लोक कम सँ कम प्राचीन लोकक दुई प्रजातिसभ 'नेन्दर्थालेन्सिस' आ 'डेनिसोभान्स' सँ मिलल जुलल छल से कहल जाएत अछि। [४] एकरा छोड़ि कोनो होमो रोडेसिएन्सिस प्रजातिक नमूनासभक खोज सँ एकर उपप्रजातिकें रूपमे व्याख्या कएल गेल अछि मुदा ई वर्गीकरणक व्यापक रूपमे स्वीकार नै कएल गेल अछि। 